Danny Lyon és un dels principals impulsors del "nou documentalisme" i és també un dels representants dels anomenats "concerned photographs" (fotògrafs compromesos). Com succeeix amb Robert Frank o William Klein, les seves sèries i llibres, més enllà de buscar únicament el compromís polític, mostren que l'autoria és més important que el tema tractat. En el cas de Lyon, a més, la pràctica fotogràfica com aprenentatge personal i el desig de viure les experiències al marge de la història oficial són característiques que es reflecteixen en el conjunt de la seva obra.